钦定古今图书集成/明伦汇编/氏族典/第329卷 > 刘屈牦
## 钦定古今图书集成/明伦汇编/氏族典/第329卷 > 刘屈牦

按《汉书刘屈牦传》：“屈牦，武帝庶兄中山靖王子也。征
和二年为左丞相，封澎侯。其秋，戾太子为江充所谮，
发兵入丞相府，屈牦挺身逃，亡其印绶。太子军败，得
于湖。其明年，贰师将军李广利出击匈奴，丞相为祖
道，广利曰：‘愿君侯早请昌邑王为太子’。昌邑王者，贰
师女弟李夫人子也。贰师女为屈牦子妻，故共欲立”
焉。是时，治巫蛊狱急，内者令郭穰告丞相夫人祝诅
主上，及与贰师共祷祠，欲令昌邑王为帝。有诏载屈
牦厨车以徇，要斩东市。